Účastník ZPC	
Meno, priezvisko, titul:	Miroslava Višňovská, Mgr., PhD.	
Úsek:	Štátny pedagogický ústav, Oddelenie pre predškolskú a elementárnu pedagogiku 	
	
Zahraničná pracovná cesta	
Miesto konania – štát, mesto:	Portugalsko, Lisabon	
Organizátor:	Európska komisia, Directorate General Education, Youth, Sport and Culture
Ministerstvo vzdelávania v Portugalsku	
Termín:	5.6.2019 – 8.6.2019	
Účel:	Peer Learning Activity Pracovnej skupiny ET 2020 pre oblasť vzdelávania a starostlivosti  v ranom detstve 	
Rokovací jazyk:	anglický 	
Rámcový program
5.6.2019: cesta Bratislava – Lisabon
6.6. – 7.6.2019 : program stretnutia
8.6.2019 : cesta späť  Lisabon – Bratislava   	
Stručný priebeh
Peer Learning Activity (PLA) pracovnej skupiny som sa zúčastnila ako členka pracovnej skupiny ET2020 pre oblasť vzdelávania  a starostlivosti v ranom detstve (VSRD). Cieľom PLA bolo poskytnúť členom pracovnej skupiny možnosti diskutovať o tvorbe, implementácii a evaluácii národných inkluzívnych politík Portugalska. Jednou zo zásadných inovačných zmien v Portugalsku bolo schválenie nového zákona k inklúzii v roku 2018. Zákon obsahuje konkrétne prvky, ako podporovať začlenenie detí zo sociálne znevýhodneného prostredia, deti so zdravotným znevýhodnením, deti so špeciálnymi výchovno-vzdelávacími potrebami, deti migrantov a deti z prostredia etnických menšín. Znenie zákona a dokumenty súvisiace s portugalským zavádzaním inkluzívneho modelu boli poskytnuté členom pracovnej skupiny pred cestou v anglickom jazyku. Počas prvého dňa prebehli prednášky portugalských odborníkov k zákonu, ku kurikulárnej problematike a k praxi, ktorá je bežná v Portugalskom predškolskom vzdelávaní. Z hľadiska kurikula má Portugalsko jeden kurikulárny dokument s univerzálnymi cieľmi pre deti končiace predprimárne vzdelávanie. Popoludní prebehli dva bloky workshopov, ktorých nosným prvkom boli prezentácie zúčastnených krajín na rôzne prvky inklúzie a následná diskusia v skupine. Za Slovensko som v rámci Workshopu č. 4 prezentovala súčasný návrh zákona k povinnému predškolskému vzdelávaniu rok pred nástupom na primárny stupeň vzdelávania. Z workshopov boli pripravené stručné výstupy, ktoré boli prezentované v závere dňa. Počas druhého dňa prebehla návšteva štátnej materskej školy v Lisabone, ktorá je súčasťou väčšieho administratívneho celku. Pozostáva z troch základných a stredných škôl (tzv. cluster) sídliacich v troch rôznych častiach mesta. Medzi hlavné inkluzívne prvky patrí existencia inkluzívneho multidisciplinárneho tímu (špeciálny pedagóg, asistenti učiteľa, psychológ, učiteľ hovoriaci po anglicky), otvorenosť školy rodinám, podporné opatrenia k stravovaniu (z hľadiska diéty, alergií, kultúry), bezbariérovosť. Maximálny počet detí v triede je 25 a v danom roku bolo v jednej triede z celkového počtu detí až 16 detí z inej kultúry, resp. hovoriace iným jazykom ako Portugalčinou. Navštívili sme štyri triedy, v ktorých sme mohli pozorovať prebiehajúce vzdelávacie činnosti. V každej triede bol spolu s učiteľkou asistent učiteľa. V dvoch triedach boli začlenené dve deti s autizmom. V škole pôsobí aj špeciálny pedagóg, ktorý je k dispozícii v triedach podľa potreby a spolupracuje pri príprave individuálnych vzdelávacích plánov. Počas návštevy prebehla aj prehliadka priestorov jedálne, školského dvora a priestorov základnej školy, ktorá sídli v tom istom areáli. V závere sa diskutovalo v školskej knižnici, kde boli prítomní pedagógovia a dvaja rodičia detí. Rodičia vyzdvihli otvorenosť školy, ochotu komunikovať, riešiť individuálne potreby detí a neustály progres školy smerom k väčšej spolupráci a zabezpečovaniu inkluzívnych podmienok. Po skončení návštevy sme sa presunuli späť na univerzitu, kde prebehla spätná väzba na zrealizované návštevy škôl. Nasledovala príprava záverov a odporúčaní, ktoré budú prezentované na ďalšom pracovnom stretnutí v Bruseli pre ostatných členov pracovnej skupiny. Na základe nich bude pracovná skupina pripravovať odporúčania na podporu krajín EÚ pri tvorbe vzdelávacích politík v oblasti sociálnej inklúzie. 	
1.deň – streda 5.6.2019
17:00 príchod do Lisabonu
2.deň – štvrtok 6.6.2019
08:30   Registrácia
09:00   Otvorenie stretnutia (Joao Costa, Secretary of State Education)
09:10   Úvod k PLA (Géraldine Libreau, koordinátorka pracovnej skupiny)
09:20   Národné politiky Portugalska posilňujúce inklúziu v predškolskom vzdelávaní (Joao Costa, Secretary of State Education)
9:40     Portugalské kurikulum (Curricular Guidlines to Preschool Education) (Isabel Lopes da Silva, koordinátorka a spoluautorka kurikula)
10:10   Nadácia Aga Khan – stratégia a prax v Portugalsku (Alexandra Marques, director for education, Nadácia Aga Khan)
11:00   Reflexia na portugalské skúsenosti
12:00   Úvod k popoludňajším workshopom (Keith Brumfitt, Ecorys)
12:15   Obedová prestávka
13:30   Prvá skupina workshopov
15:15   Druhá skupina workshopov
17:00   Závery z workshopov a ich prezentácia
17:30   Ukončenie prvého dňa
3.deň – piatok 7.6.2019

08:30   Stretnutie pred odchodom do materských škôl
09:00   Návšteva materskej školy Agr. Escolas N. Gonsalves
12:00   Obed
13:15   Spätná väzba na návštevu materskej školy
14:00   Príprava návrhu odporúčaní k inklúzii 
16:00   Reflexia na vlastné očakávania stanovené pre PLA
16:45   Záverečné informácie, pripomienky a závery zo stretnutia
17:00   Ukončenie stretnutia
4.deň – sobota 8.6.2019
12:00   Odchod z Lisabonu   	
Odporúčania a závery	
-	Uplatňovať závery vyplývajúce z pracovnej skupiny efektívne na národnej úrovni
-	Spolupracovať s odborníkmi v oblasti VSRD podľa tém pracovnej skupiny
-	Nadviazať spoluprácu s Ministerstvom práce, sociálnych vecí a rodiny, pod ktoré spadá oblasť starostlivosti o deti od 0-3 rokov	
Očakávaný prínos	
-	porovnanie poznatkov, skúseností a vzájomných odlišností v systéme VSRD a v prístupe k inkluzívnemu vzdelávania iných krajín, 
-	zlepšovanie národných politík v súlade s európskymi štandardami kvality VSRD v rámci prioritných tém pracovnej skupiny
-	možnosť naďalej pokračovať v rozvíjaní vlastných profesijných kompetencií a pokračovať v spolupráci Slovenska na medzinárodnej úrovni 
-	uplatňovanie získaných informácií a kontaktov pri plnení úloh ŠPÚ.	
Prehľad prinesenej dokumentácie a miesto jej uloženia	

Eurypedia information on Portuguese ECEC system, sekcia 4 (4.1 až 4.7): https://eacea.ec.europa.eu/national-policies/eurydice/content/early-childhood-education-and-care-60_en
Nový portugalský zákon k inklúzii:  https://www.european-agency.org/news/innovative-new-inclusive-education-law-portugals-schools   
http://earlyyearsblog.eu/moving-on-from-special-education-the-portuguese-new-legislation-on-inclusive-education/  
IECE project in Portugal: 
-	Country questionnaire Portugal : https://www.european-agency.org/sites/default/files/agency-projects/IECE/Qs/Portugal%20IECE%20Country%20Survey%20Questionnaire.pdf
-	Case Study Visit Report - Agrupamento de Escolas de Frazão https://www.european-agency.org/sites/default/files/agency-projects/IECE/CaseStudies/IECE%20-%20Portugal%20Case%20Study%20Visit%20Report.pdf
Intesys: 
-	European Policy recommendations: http://www.europe-kbf.eu/en/projects/early-childhood/intesys/policy-recommendations
-	documents concerning the Portuguese experience, in particular the “Local mapping report” and the “Pilot outcome report”: http://www.europe-kbf.eu/en/projects/early-childhood/intesys/pilots/portuguese-pilot
NESET report on Integrated systems: http://nesetweb.eu/en/new-neset-report-on-ecec-in-integrated-working/

Všetky prezentácie z tematických blokov má členka pracovnej skupiny k dispozícii.
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: Mgr. Miroslava Višňovská, PhD.	
Dátum: 13.6. 2019	
Správu schválil: prof. PhDr. Ľudovít Hajduk, PhD., riaditeľ ŠPÚ